גרגורי לאולר

גרגורי פרנסיס לאולר (באנגלית: Gregory Francis Lawler; נולד ב-14 ביולי 1955) הוא מתמטיקאי אמריקאי העוסק בתורת ההסתברות, ובפרט בהילוך אקראי ובתנועה בראונית. חתן פרס וולף לשנת 2019.

ביוגרפיה
נולד בשנת 1955 באלכסנדריה שבווירג'יניה.
בשנת 1976 קיבל תואר ראשון מאוניברסיטת וירג'יניה. בשנת 1979 קיבל תואר דוקטור למתמטיקה מאוניברסיטת פרינסטון, על עבודה שכותרתה "A Self-Avoiding Random Walk", שנעשתה בהנחיית אדוארד נלסון. משנה זו ועד 2001 נמנה עם סגל אוניברסיטת דיוק. בשנים 2001–2006 נמנה עם סגל אוניברסיטת קורנל, ומאז 2006 הוא נמנה עם סגל המחלקה למתמטיקה של אוניברסיטת שיקגו.

מאז שנת 2000 הוא ידוע בעיקר בזכות מחקריו באבולוציית שרם-לוונר, שהיא פרק בתורת ההסתברות בעל חשיבות במכניקה סטטיסטית.

נמנה עם מייסדי Electronic Journal of Probability, ושימש עורך של כתבי העת המדעיים Annals of Probability ו-Journal of the American Mathematical Society.

לאולר הוא חבר האקדמיה הלאומית למדעים של ארצות הברית.
בשנת 2006 הוענק לו פרס פוליה, יחד עם ונדלין ורנר ועודד שרם. בשנת 2013 נבחר לעמית של האגודה האמריקאית למתמטיקה. בשנת 2019 הוכרז כחתן פרס וולף למתמטיקה, יחד עם ז'אן-פרנסואה לה גאל.

קישורים חיצוניים

 Gregory F. Lawler, באתר של אוניברסיטת שיקגו
 Gregory F. Lawler, באתר האקדמיה הלאומית למדעים

הערות שוליים

מתמטיקאים אמריקאים
חוקרי תורת ההסתברות
זוכי פרס פוליה
זוכי פרס וולף למתמטיקה
עמיתי האגודה האמריקאית למתמטיקה
סגל אוניברסיטת דיוק
סגל אוניברסיטת קורנל
סגל אוניברסיטת שיקגו
חברי האקדמיה הלאומית למדעים של ארצות הברית
אמריקאים שנולדו ב-1955